Csongrád Város Polgármesterétől

Száma:Ref/40-1/2020.

Témafelelős: Cseri Gábor

ELŐTERJESZTÉS

## Csongrád Város Önkormányzata Képviselő-testülete2020. március 26. napján tartandó ülésére

Tárgy: Csongrádi Batsányi János Gimnázium és Kollégium szakmai alapdokumentum módosításának véleményezése

**Tisztelt Képviselő-testület!**

A Hódmezővásárhelyi Tankerületi Központ a fenntartásában működő Csongrádi Batsányi János Gimnázium és Kollégium szakmai alapdokumentumának módosítása előtt megkereste a Csongrád Városi Önkormányzatot, mint tulajdonost az intézményre vonatkozó átszervezés, feladatának, maximálisan felvehető létszám megváltoztatása ügyében.

A Csongrádi Batsányi János Gimnázium és Kollégium székhelyintézménye, valamint a Szent György Utcai Telephelye vonatkozásában a fenntartó a maximálisan felvehető tanulólétszám racionalizálását javasolja az alábbiak szerint:

* a székhelyintézményben a jelenlegi 850 fő helyett 600 főt,
* a Szent György Utcai Telephelyen a jelenlegi 115 fő helyett 60 fő.

 „A nemzeti köznevelésről” szóló 2011. évi CXC. törvény (továbbiakban: Nkt.) 83. § (3) bekezdése és (4) bekezdés h) pontja alapján a fenntartó köteles a [(3) b)] átszervezésével vagy [(3) c)] feladatának megváltoztatásával összefüggő döntése vagy véleményének kialakítása előtt a vagyonkezelésében lévő ingatlan tulajdonos Önkormányzat véleményét kikérni.

Tekintettel a fenti jogszabályi hivatkozásokra, valamint a megkeresésben foglaltakra, javaslom a felvehető tanulólétszám racionalizálásának véleményét elfogadni.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

Csongrád Városi Önkormányzat Képviselő-testülete megtárgyalta a Csongrádi Batsányi János Gimnázium és Kollégium szakmai alapdokumentum módosításának véleményezésecímű előterjesztést, és az alábbi döntést hozza:

A Képviselő-testület a Csongrádi Batsányi János Gimnázium és Kollégium szakmai alapdokumentum módosítását támogatja: Ezen véleményt a Hódmezővásárhelyi Tankerületi Központ részére elküldi.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor, alpolgármester és általa:
3. az érintettek

Csongrád, 2020. március 23.

Bedő Tamás

 polgármester